અમદાવાદ: ઉત્તર કોરિયા અને અમેરિકા વચ્ચે તંગદિલીભર્યા માહોલના પગલે વૈશ્વિક સોનાના ભાવમાં ઉછાળો નોંધાયો હતો. વૈશ્વિક બજારમાં સોનું ૧૩૧૭ ડોલરની સપાટીએ પહોંચી ગયું હતું, જેના પગલે સ્થાનિક બજારમાં પણ ઉછાળો નોંધાયો હતો. દક્ષિણ કોરિયાથી સોનાની ફ્રી આયાત બંધ કરાતાં સ્થાનિક બજારમાં સોનાના ભાવને સપોર્ટ મળ્યો હતો. માત્ર ત્રણ જ દિવસમાં સોનાના ભાવમાં રૂ. ૬૦૦નો ઉછાળો નોંધાયો હતો. આજે સ્થાનિક બજારમાં સોનાનો રૂ. ૩૦,૬૦૦ની સપાટીએ ભાવ ખૂલ્યો હતો. એ જ પ્રમાણે ચાંદીમાં પણ ત્રણ દિવસમાં પ્રતિકિલોએ રૂ. એક હજારનો ઉછાળો નોંધાયો હતો. આજે સ્થાનિક બજારમાં ચાંદીમાં રૂ. ૪૦,૫૦૦ની સપાટીએ ભાવ ખૂલ્યો હતો.